ЛъапIэщ дэтхэнэ сабийри
«Урысейм и дежкIэ дэтхэнэ сабийри лъа-пIэщ» федеральнэ проектым ипкъ иткIэ, «Урысей зэкъуэт» политикэ партым жэрдэм ищIри, Бахъсэн къалэ округым Iуэху зыбжанэ къыщаIэтащ жылагъуэм, хьэрычэтыщIэхэм, IуэхущIапIэхэм сабий зеиншэхэмрэ адэ-анэм я нэIэ щIэмытыжу къэнахэмрэ гулъытэ нэхъыбэ хурагъэщIыным ехьэлIауэ.
«Бахъсэндэсхэм хабзэ яхуэхъуауэ, республикэм щыIэ сабий унэхэм, школ-интернатхэм макIуэ», — жиIащ Бахъсэн район администрацэм балигъыпIэ имыувахэм лей къатемыгъэхьэнымкIэ и комиссэм и унафэщI Хэжь Заур. Апхуэдэу комиссэм хэтхэр, ЕгъэджэныгъэмкIэ департаментымрэ «Галактика» IуэхущIапIэмрэ я лэжьакIуэхэр щыIащ Кременчуг-Константиновкэ дэт школ-интернатым.
Сабийхэм IэфIыкIэхэр хуашащ, акъылым зезыгъэужь зэрыджэгу хьэпшыпхэмкIэ, таурыхъ зэмылIэужьыгъуэхэр зытет дискхэмкIэ, спорт хьэпшыпхэмкIэ ягъэгу- фIащ. ХьэщIэхэм зрагъэлъэгъуащ сабийхэр щыджэгу, щыжей пэшхэр, ныбжьыщIэхэр зэреджэр, спортымкIэ яIэ ехъулIэныгъэхэр зрагъэщIащ. Школ-интернатым и унафэ-щIым и къуэдзэ Чернобай Аллэ хьэщIэхэр щигъэгъуэзащ пэшхэр иджыблагъэ къызыхуэтыншэу зэрызэрагъэпэщыжам, сабийхэр фIыуэ зэрагъашхэм, къищынэмыщIауэ, макъамэ, къафэ, гъуазджэ зэмылIэужьыгъуэхэм теухуа дерсхэр зэрыдрагъэкIуэкIым.
ТыIэщ Элинэ.
